# name
Educació Ambiental i Participació de les Infàncies. Cap a un Acompanyament participatiu i capacitant en l’Educació Ambiental

# metadata.dc.contributor.other[].value
Universitat de Barcelona. Facultat d'Educació

# metadata.dc.description.abstract[].value
[cat] Aquesta és una Investigació en Educació Ambiental i, com a tal, es mostra compromesa i crítica amb la disciplina. L’Educació Ambiental neix enfocada a l'acció i la participació, com una disciplina que mira al sistema des de la complexitat i ens convida, alhora que acompanya, al seu qüestionament. Paral·lelament, la Participació de les Infàncies esdevé un paradigma necessari, útil i inherent a la construcció ecociutadana. Des del reconeixement que ambdós camps convergeixen en la defensa de formes més democràtiques i sostenibles d’habitar, els educadors i educadores ambientals tenim la responsabilitat i oportunitat de fer valdre la Participació de les Infàncies, tant en la nostra pràctica educativa com en la societat. Davant aquesta oportunitat, la present investigació explora el concepte d’acompanyament per tal de reivindicar i consolidar el vessant participatiu i capacitant de l’Educació Ambiental.
La tesi es proposa indagar en la relació i conceptualització de la Participació de les Infàncies i l’Educació Ambiental des de la multivocalitat, identificar aquells elements de la pràctica de l’Educació Ambiental que afavoreixen la Participació de les Infàncies i, per últim, definir el perfil d’educador o educadora ambiental capaç d’acompanyar a les infàncies des d’un paradigma participatiu i capacitant.
Per a satisfer aquests objectius, la investigació es desenvolupa per mitjà de metodologies participatives i des dels principis d’inclusió, multivocalitat, reflexivitat i sostenibilitat de la recerca. A partir d’aquests, el disseny metodològic pren forma de diagnòstic participatiu i s’articula a través d’entrevistes semiestructurades, qüestionaris i tallers participatius per tal de copsar les experiències tant d’educadors i educadores ambientals, com d’altres acompanyants de l’acció educativa-ambiental i de les infàncies. Les dades obtingudes han sigut tractades per la seva posterior anàlisi tant quantitativa com qualitativa i lexicomètrica. Per descomptat, la tesi respon en tot moment davant dels principis i criteris de rigor i ètica en la investigació.
A partir de la triangulació, tant teòrica com metodològica, emergeixen els resultats i la seva discussió els quals ens permeten construir nous marcs de referència al voltant de conceptes com Educació Ambiental, Participació de les Infàncies o acompanyament. Finalment, la recerca conclou amb la definició i concreció d’una competència per l’Acompanyament participatiu i capacitant de les infàncies en l’Educació Ambiental i amb l’elaboració d’una proposta formativa pel desenvolupament d’aquesta competència. Aquestes aportacions són una mostra de la voluntat pragmàtica, transformadora i de construcció col·lectiva de la investigació. Així com ho és i se’n reivindica el mateix procés de la recerca.

# metadata.dc.description.abstract[].value
[eng] This is a research study in Environmental Education, and as such, it is both committed to and critical of the discipline. Environmental Education emerged with a focus on action and participation, as a discipline that views the system through the lens of complexity, inviting and guiding us to question it. Simultaneously, Child Participation has become a necessary, useful and inherent paradigm for the construction of eco-citizenship. Recognising that both fields converge in the defence of more democratic and sustainable ways of life, environmental educators have the responsibility and the opportunity to uphold Child Participation both in our educational practices and in society. In light of this opportunity, the present research explores the concept of accompaniment to vindicate and solidify the participatory and empowering aspect of Environmental Education.
This thesis aims to explore the relationship and conceptualisation of Child Participation and Environmental Education through multivocality, to identify elements of Environmental Education practices that promote Child Participation, and to define the profile of an Environmental Educator capable of accompanying children from a participatory and empowering paradigm.
In order to achieve these objectives, the research is carried out using participatory methods and is rooted in the principles of inclusion, multivocality, reflexivity, and sustainability. The methodological design follows a participatory diagnostic approach. It is implemented through semi-structured interviews, questionnaires and participatory workshops to capture the experiences of environmental educators and others involved in accompanying environmental-education actions, as well as children. The data collected has been subsequently subjected to quantitative, qualitative and lexicometric analysis. Throughout the process, the thesis adheres to the principles and criteria of rigour and ethics in research.
The findings emerge and are discussed through theoretical and methodological triangulation, allowing us to build new frameworks around concepts such as Environmental Education, Child Participation and accompaniment. Finally, the research concludes with the definition and specification of a competency for participatory and empowering Accompaniment of children in Environmental Education, along with the development of a training proposal to cultivate this competence. These contributions reflect the pragmatic, transformative and collectively constructive nature of the research, as does the research process itself.

# metadata.dc.rights[].value
cc by-nc (c) Crespo i Torres, Ferran, 2025

# metadata.dc.subject.classification[].value
Participació dels estudiants en els centres docents

# metadata.dc.title[].value
Educació Ambiental i Participació de les Infàncies. Cap a un Acompanyament participatiu i capacitant en l’Educació Ambiental